Költőtársam!

Minap betértem egy pesti csehóba, hol egy gavallér megjelenésű ifjú – Bernát Gáspár barátom inasa – lép közénk, ki verseivel mulattat s teremt zavarba ejtő kedélyt a helyen. Visszajelzés gyanánt apró vigyort ejtek arcomon, miközben lelkemben düh honolt e silány fellépés hallatán. Szívemből ellenzem az ily mocsok szavak papírra kerülését, ami itt fülembe csengett. A hazaúton azt érzékelém, mily mocsok és bűz járja át a várost – akár a szegény Vojtina "költő" versét. Mint gondolkodó társamat kérdezem, ugye a Petőfi féle színvonal lesz vezére a magyar irodalomnak a jövőben, nem pedig ezen ideál vesztett parlagiság? Nem tud nyugvást hagyni e kérdés, de félek, biztos választ rá nem kaphatok.

Arany János

Drága Barátom!

Ne fesse Lucifert a falra! Tudhatja, hogy e kietlen világ zegzugos áramlatában csupán a remény marad, hogy a minőség marad fenn, nem a gyarlóság. Ön maradjon mindig hű önmagához, mint ahogy azt jómagam is teszem, legyen egyidőben a "Vojtinák" közönsége és kritikusa, s munkája szépségét soha alul ne becsülje! Mindketten tudjuk, mily nehéz és nem is leírható a költők sorsa, mennyi gyönyör s gyötrelem kísér minket a gondolkodás s alkotás útján. E suhanc verselők nem részesülnek e lelki utazásban, így szerzeményeikkel együtt hullnak el.

Madách Imre